ปัจจัยใดที่ทำให้เงินบาทแข็งค่าขึ้นไปอยู่ที่ระดับ 29.7 บาทต่อดอลลาร์สหรัฐ ในวันที่ 21 ม.ค. 2556
หากมองย้อนกลับไปในช่วง 2-3 ปีที่ผ่านมา ซึ่งเป็นช่วงเวลาของวิกฤตหนี้สาธารณะของประเทศในกลุ่มสหภาพยุโรปและปัญหา ความอ่อนแอทางเศรษฐกิจของสหรัฐอเมริกา สถานการณ์ในช่วงเวลานั้นมีผลทำให้เกิดกระแสเงินลงทุนจากต่างชาติไหลเข้าสู่ ประเทศในกลุ่มภูมิภาคเอเชียตามความแข็งแรงของระบบเศรษฐกิจในภูมิภาคเอเชีย ที่สามารถขยายตัวอยู่ในระดับที่ดีกว่า แต่สำหรับสถานการณ์ในปัจจุบันที่มีการไหลเข้าของเม็ดเงินลงทุนต่างชาติใน ปริมาณมาก จนกดดันให้เงินบาทแข็งค่าขึ้นไปกว่า 3.3% จากระดับ 30.7 บาทต่อดอลลาร์สหรัฐ ในช่วงปลายปี 2555 มาอยู่ที่ระดับ 29.7 บาทต่อดอลลาร์สหรัฐ ในวันที่ 21 ม.ค. 2556 โดยเป็นผลมาจากสภาพคล่องส่วนเกินในระบบการเงินของโลก อันเกิดจากแนวทางกระตุ้นเศรษฐกิจของหลายๆ ประเทศผ่านมาตรการอัดฉีดเม็ดเงินมูลค่ามหาศาลเข้าสู่ระบบเศรษฐกิจของตนเอง            ทั้งนี้นักลงทุนบางกลุ่มมีการประเมินว่าทิศทางของค่าเงินบาทไทยในปีนี้อาจมี โอกาสแข็งค่าจนถึงระดับ 28 บาทต่อดอลลาร์สหรัฐ หากสถานการณ์การไหลเข้าของเม็ดเงินต่างชาติยังคงดำเนินไปอย่างต่อเนื่อง ซึ่งการไหลเข้าของเม็ดเงินในรอบนี้เริ่มแสดงให้เห็นถึงสัญญาณหรือความเป็นไป ได้ของการเก็งกำไรในอัตราแลกเปลี่ยน รวมไปถึงการเก็งกำไรในตลาดหุ้น และในตราสารหนี้ระยะสั้น จนก่อให้เกิดความกังวลตามมาว่าหากกระแสเงินลงทุนมีการเปลี่ยนทิศทางหรือเกิด การไหลออกอย่างฉับพลันจะส่งผลกระทบต่อเสถียรภาพของค่าเงินบาทไทย และราคาของหลักทรัพย์ทั้งในตลาดหุ้นและตลาดตราสารหนี้อย่างหลีกเลี่ยงไม่ได้
ปัจจัยที่ทำให้เงินบาทแข็งค่าขึ้นไปอยู่ที่ระดับ 29.7 บาทต่อดอลลาร์สหรัฐ ในวันที่ 21 ม.ค. 2556 นั้น เป็นผลมาจากสภาพคล่องส่วนเกินในระบบการเงินของโลก อันเกิดจากแนวทางกระตุ้นเศรษฐกิจของหลายๆ ประเทศผ่านมาตรการอัดฉีดเม็ดเงินมูลค่ามหาศาลเข้าสู่ระบบเศรษฐกิจของตนเอง 
ข่าวเศรษฐกิจและการเงิน